Paris FC

**Paris Football Club**, o trumpai vadinamas **Paris FC** – Prancūzijos futbolo klubas iš Paryžiaus. Šiuo metu (2025–2026 m. sezone) varžosi „Ligue 1“ – aukščiausiame Prancūzijos futbolo divizione. Dėl marškinėlių spalvos pravardžiuojami „Les Bleus“ (Mėlynieji), o emblemoje pavaizduotas Eifelio bokštas. Nuo 2025 m. namų rungtynes žaidžia „Stade Jean-Bouin“ stadione, esančiame 16-ajame Paryžiaus rajone, priešais „Paris Saint-Germain“ namų stadioną „Parc des Princes“.

## Istorija
1969 m. rugpjūčio 1 d. oficialiai įkurtas futbolo klubas. 1970 m. susijungė su „Stade Saint-Germain“ ir įkūrė „Paris Saint-Germain“, tačiau 1972 m. atsiskyrė. Klubui atsiskyrus nuo „Paris Saint-Germain“ daugiausiai rungtyniavo mėgėjų divizionuose. 

2015 m. atgavo profesionalų statusą. 2015–2016 m. sezoną praleido Ligue 2 (II), tačiau liko dvidešimtoje vietoje ir iškrito į žemesnį divizioną. 2016–2017 m. sezone National (III) iškovojo trečiąją vietą ir pateko į aukštesnę pakopą. Nuo 2017–2018 m. sezono varžėsi Ligue 2 (II). 

Nuo 2024 m. Arnault šeimos įmonė „Agache Sport“ valdo 52,4 % akcijų. Austrijos konglomeratui „Red Bull GmbH“ priklauso 10,6 %, Pierre'o Ferracci vadovaujamai „Alter Paris“ – 29,8 %, o „BRI Sports Holdings“ – 7,2 % klubo akcijų.

2024–2025 m. sezone Ligue 2 iškovojo antrąją vietą ir pateko į pajėgiausią šalies futbolo divizioną.

Nuo 2025–2026 m. sezono rungtyniavo Ligue 1.

## Pasiekimai
;  **[[Ligue 1]] / Division 1:**
* Dvyliktoji vieta: 1972–1973 m.

;  **[[Prancūzijos futbolo taurė|Coupe de France]]:** 
* Pusfinalis: 1979–1980 m.

## Sezonai
; Pastarųjų metų sezonai

## Stadionai
Nuo pat įkūrimo žaidė keliuose stadionuose: „Parc des Princes“, „Stade Déjerine“, „Stade Charléty“, „Stade Jean-Bouin“. Nuo 1972 iki 1974 m. namų rungtynes ​​​​žaidė naujai atstatytame „Parc des Princes“ stadione. 1978–1979 m. dalinosi stadionu su tuometiniu „Paris Saint-Germain“. 1974 m. komanda persikėlė į „Stade de la Porte de Montreuil“ stadioną, vėlesniais metais pervadintą į „Stade Déjerine“. Kukliame, ribotos talpos stadione rungtyniavo daugelį metų, nepaisant prastos infrastruktūros ir net gaisro, kuris 1974–1975 m. sezone sunaikino persirengimo kambarius.

1999 m. klubas laikinai persikėlė į „Stade Charléty“ stadioną, tačiau netrukus grįžo į „Déjerine“. 2007 m. apsistojo „Stade Charléty“ stadione. 2013 m. dėl mažo lankomumo ir sušvelnintų FFF taisyklių, klubas trumpam laikui vėl grįžo į „Déjerine“.

2025 m. vasarį klubas pasiekė istorinį susitarimą su „Stade Français“ dėl persikėlimo į „Stade Jean-Bouin“ stadioną. Jame namų rungtynes žaidė nuo 2025–2026 m. sezono. „Jean-Bouin“ stadionas siūlo palankesnę futbolui aplinką. Įsikūręs 16-ajame rajone, priešais „Paris Saint-Germain“ namų stadioną „Parc des Princes“. Šį žingsnį palaikė „Red Bull“ pasaulinio futbolo vadovas Jürgen Klopp. Šis žingsnis atitiko „Red Bull“ futbolo viziją sukurti namų atmosferą ir pakelti klubo konkurencinį statusą Prancūzijos futbole.

## Sirgaliai

Įkūrimo metu klubas turėjo daugiau nei 20 000 sirgalių. 1970 m. klubas susijungė su „Stade Saint-Germain“ ir įkūrė „Paris Saint-Germain FC“, tačiau 1972 m. atsiskyrė. 1973 m. klubo rungtynes ​​vidutiniškai lankydavo 13 202 žiūrovai. Vėlesniais metais Paris Saint-Germain klubo populiarumas nuolatos augo, o Paris FC žaidė mėgėjų lygose ir gerbėjų gausa nepasižymėjo.

2008 m. įkurta sirgalių grupuotė pavadinimu „Blue Wolves“. Oficialiai apolitiški, dažniausiai laikėsi dešiniųjų pažiūrų. Tačiau 2010 m., įvykus keliems chuliganiškiems incidentams, iš kurių paskutinis įvyko per rungtynes ​​su „Gueugnon“, grupuotė buvo išformuota.

2010 m. įkurta grupė „Old Clan“,  o 2014 m. vasarą įkurta ultra grupė „Ultras Lutetia“.

## Simbolika

## Apranga
; Sportinės aprangos pokyčiai.
* Namuose žaidžia tradicine apranga. 

## Sudėtis
; Pagrindinės komandos futbolininkai
* Atnaujinta: 

## Garsesni žaidėjai
; Futbolininkai, atstovavę nacionalinei rinktinei
*  Jonathan Ikoné, saugas;

; Užsieniečiai
*  Moses Simon, saugas, puolėjas;
*  Jean-Philippe Krasso, puolėjas;
*  Tuomas Ollila, gynėjas;
*  Sofiane Alakouch, gynėjas;
*  Nouha Dicko, saugas, puolėjas;
*  Kevin Trapp, vartininkas;
*  Ousmane Kanté, gynėjas;
*  Morgan Guilavogui, saugas, puolėjas;
*  Lalaïna Nomenjanahary, saugas;

## Treneriai
; Paris FC vyr. treneriai
*  Jean-Luc Vasseur (2015–2016 m.)
*  Réginald Ray (2016–2017 m.)
*  Fabien Mercadal (2017–2018 m.)
*  Mehmed Baždarević (2018–2019 m.)
*  René Girard (2019–2021 m.)
*  Thierry Laurey (2021–2023 m.)
*  Stéphane Gilli, nuo 

## Taip pat skaitykite
* moterų „Paris“ komanda – apie klubo pagrindinę moterų komandą;

## Išnašoos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive